stanford-oval/wikipedia huggingface dataset:
โรงเรียนมัธยมวัดสิงห์
ประวัติ

โรงเรียนมัธยมวัดสิงห์ก่อตั้งในปี พ.ศ. 2496 ตั้งอยู่บนเลขที่ 35 ก. หมู่ 3 ถนนเอกชัย ตำบลบางขุนเทียน อำเภอบางขุนเทียน จังหวัดธนบุรี
โรงเรียนมัธยมวัดสิงห์ (ม.ว.ส) แต่เดิมชื่อ โรงเรียนวัดสิงห์ (ว.ส) เปลี่ยนชื่อเป็น โรงเรียนสิงหราชพิทยาคม (ส.พ.) เมื่อปี พ.ศ. 2514 และเปลี่ยนชื่อเป็นโรงเรียนมัธยมวัดสิงห์ (ม.ว.ส) เมื่อ ปี พ.ศ. 2538
ในปัจจุบันเป็นโรงเรียนประเภทสหศึกษาขนาดใหญ่พิเศษสังกัดกรมสามัญศึกษา กระทรวงศึกษาธิการ ตั้งอยู่ที่ เลขที่ 35 ก. หมู่ 3 ถนนเอกชัย แขวงบางขุนเทียน เขตจอมทอง กรุงเทพมหานคร มีพื้นที่ 37 ไร่ 100 ตารางวา โดยเช่าที่ดินของวัดสิงห์ (จอมทอง) ส่วนหนึ่ง และเป็นที่ดินของกรมธนารักษ์อีกส่วนหนึ่ง โดยบริเวณรอบข้างโรงเรียนประกอบไปด้วยสถานที่ราชการสำคัญต่าง ๆ เช่น ศาลแขวงธนบุรี ศาลอาญาธนบุรี ศาลแพ่งธนบุรี ศาลอุทธรณ์ภาค 9 สำนักงานคดีแพ่งธนบุรี สำนักงานอัยการพิเศษฝ่ายช่วยเหลือทางกฎหมาย สำนักงานอัยการสูงสุดธนบุรี ที่ทำการไปรษณีย์บางขุนเทียน สถานีตำรวจบางขุนเทียน สำนักงานสรรพากรพื้นที่กรุงเทพมหานคร 27 เป็นต้น
โรงเรียนมัธยมวัดสิงห์ก่อเกิดขึ้นจากการผลักดันของบุคคลอำเภอบางขุนเทียนที่ต้องการให้มีสถานศึกษาในเขตพื้นที่ทางตะวันตก และพื้นที่ทางตอนใต้ของอำเภอบางขุนเทียน เพื่อทดแทนโรงเรียนประสิทธิ์วิทยาคม (โรงเรียนวัดราชโอรส) ที่ครอบคลุมพื้นที่ทางตะวันออกของอำเภอบางขุนเทียน และพื้นที่ทางตอนบนของอำเถอบางขุนเทียน และพื้นที่รอบข้างในจังหวัดธนบุรีซึ่งตั้งอยู่ก่อนแล้ว โรงเรียนมัธยมวัดสิงห์ก่อตั้งโดยบุคคลากรสำคัญ ในอำเภอบางขุนเทียนที่เล็งเห็นความสำคัญของการศึกษาของบุตรหลานในอำเภอ ได้แก่ พระครูอุดมสิกขกิจ เจ้าอาวาสวัดสิงห์ในสมัยนั้น นายไข่ บุนปาน ศึกษาธิการอำเภอบางขุนเทียน นายหงิม เก็บไว้ เป็นต้น
โรงเรียนเปิดทำการสอนครั้งแรก เมื่อวันจันทร์ที่ 18 พฤษภาคม พ.ศ. 2496 เริ่มต้นเปิดสอนในชั้นมัธยมศึกษาปีที่ 1 จำนวน 1 ห้องเรียนมีนักเรียน 47 คน ครู 4 คน โดยมี ครูหงิม เก็บไว้ เป็น ครูใหญ่คนแรก ในระยะแรกโรงเรียน มีอาคารเรียนเป็นเรือนไม้ชั้นเดียวหลังคามุงจาก จำนวน 1 หลัง การทำกิจกรรมต่าง ๆ จึงต้องอาศัยศาลาโรงทึมที่วัดสิงห์อยู่เสมอซึ่งท่านพระครูฉ่อง (พระครูอุดมสิกขกิจ) เจ้าอาวาสวัดสิงห์ในสมัยนั้นท่านได้ให้ความกรุณา อุปถัมภ์โรงเรียนตลอดมา โรงเรียนได้พัฒนาก้าวหน้ามาโดยลำดับ มีการก่อสร้าง อาคาร เรียนเพิ่มเติมหลายหลัง
ในช่วงแรกเริ่ม อาจกล่าวได้ว่าโรงเรียนมัธยมวัดสิงห์ตั้งอยู่ในสวนแถบชานเมืองของจังหวัดธนบุรี รอบบริเวณเป็นสวนผลไม้ที่ขึ้นชื่อ ได้แก่ ส้มบางมด ฝรั่งและผลไม้อื่น ๆ สภาพโรงเรียนยังเป็นเรือนไม้ พื้นที่ยังมีลักษณะเป็นสวน ทำนา การเดินทางมาโรงเรียนสมัย ก่อนต้องอาศัยรถไฟ รถราง ซึ่งวิ่งตั้งแต่สถานีวงเวียนใหญ่ จนถึงสถานีมหาชัยหรือไม่ฉะนั้นก็เดินทางมาทางเรือโดยมีคลองวัดสิงห์ คลองบางบอน คลองสนามชัยหรือไม่ก็เดินมา จนกระทั่งปี พ.ศ. 2506 มีการสร้างถนนรถยนต์ขึ้น เรียกว่า ถนนเอกชัย ซึ่งตัดถนน ตั้งแต่ถนนจอมทองในจังหวัดธนบุรี (กรุงเทพในปัจจุบัน) ถึงถนนพระรามที่ 2 ช่วงอำเภอเมือง จังหวัดสมุทรสาคร บรรดาลูกสิงห์จึงเปลี่ยนความนิยมมาใช้บริการรถยนต์โดยสารกันเป็น ส่วนใหญ่ จึงทำให้มีนักเรียนทั่วพื้นที่ธนบุรี และในพื้นที่มหาชัยในจังหวัดสมุทรสาคร เข้ามาเรียนเป็นจำนวนมาก
ส่วนสภาพพื้นที่ของโรงเรียน ก็ได้รับการปรับปรุงเรื่อยมาจากท้องร่องสวนที่มีน้ำเจิ่งนอง ก็กลายเป็นสนามฟุตบอล กว้างใหญ่ จากทางดินที่เป็นดินโคลน ก็กลายมาเป็นถนนคอนกรีต และได้รับการปรับแต่งบรรยากาศสภาพแวดล้อมมีต้นไม้ ที่ร่มรื่น สวยงาม
อาคารเรียนในปัจจุบัน > เรือนพิมพ์รำลึก

เรือนไม้สองชั้นทรงไทย ตั้งอยู่ในสระน้ำ สร้างเมื่อ พ.ศ. 2505 ซึ่งคุณยายพิมพ์ จันแต้ เป็นผู้บริจาคเงินก่อสร้าง แต่เดิมเป็นห้องดนตรีไทย ปัจจุบันเป็นอาคารรุ่นบุกเบิกอาคารเดียวที่ดำรงคงอยู่ และกลายเป็นสัญลักษณ์เชื่อมโยงจิตใจ "ลูกสิงห์" มาจนตราบเท่าทุกวันนี้
อาคารเรียนในปัจจุบัน > อาคาร 1

เป็นอาคาร 4 ชั้น สร้างเมื่อ พ.ศ. 2513 เป็นอาคารเรียนแบบตึกหลังแรก ตั้งขวางอยู่กึ่งกลางของพื้นที่ เป็นที่ตั้งของสำนักงานผู้อำนวยการ กลุ่มบริหารวิชาการ ห้องสมุด กลุ่มสาระการเรียนรู้ภาษาต่างประเทศ กลุ่มวิชาคอมพิวเตอร์ และห้องเรียนวิชาบริหารธุรกิจ
อาคารเรียนในปัจจุบัน > อาคาร 2

เป็นอาคาร 4 ชั้น สร้างเมื่อ พ.ศ. 2520 ตั้งอยู่ริมสระน้ำ เป็นอาคารต่อเชื่อม ระหว่างอาคาร 1 กับอาคาร 3 เป็นที่ตั้งของกลุ่มสาระการเรียนรู้ภาษาไทย กลุ่มวิชาภาษาฝรั่งเศส วิชาภาษาจีน วิชาภาษาญี่ปุ่นและห้องเรียน English Program
อาคารเรียนในปัจจุบัน > อาคาร 3 อาคารอุดมสิกขกิจ

เป็นอาคาร 4 ชั้นสร้างเมื่อ พ.ศ. 2523 เป็นที่ตั้งของสำนักงาน English Program กลุ่มบริหารงบประมาณ กลุ่มสาระการเรียนรู้คณิตศาสร์ กลุ่มวิชาเกษตรกรรม ห้องแนะแนว และวิชาสุขศึกษา
อาคารเรียนในปัจจุบัน > อาคาร 4 อาคารอุตสาหกรรม

เป็นอาคาร 4 ชั้น สร้างเมื่อ พ.ศ. 2536 ตั้งอยู่ริมรั้วทางด้านทิศตะวันออกขนานกับอาคาร 2 เป็นที่ตั้งของกลุ่มวิชาอุตสาหกรรมและการออกแบบ และกิจกรรมพัฒนาผู้เรียน
อาคารเรียนในปัจจุบัน > อาคาร 5

เป็นอาคาร 2 ชั้น และเป็นอาคารเรียนที่เก่าแก่ที่สุด สร้างเมื่อ พ.ศ. 2516–2517 ตั้งอยู่ขนานกับรั้วทางเข้าวัดสิงห์แต่เดิมเป็นอาคารวิทยาศาสตร์ ปัจจุบันเป็นที่ตั้งของกลุ่มสาระการเรียนรู้ศิลปะ
อาคารเรียนในปัจจุบัน > อาคาร 6 อาคารวิบูลวัฒนวิธาน

เป็นอาคาร 4 ชั้น สร้างเมื่อ พ.ศ. 2541 ตั้งอยู่ริมรั้วติดทางรถไฟขนานกับตึกอุดมสิกขกิจ เป็นที่ตั้งของกลุ่มสาระการเรียนรู้สังคมศึกษา ศาสนาและวัฒนธรรม
อาคารเรียนในปัจจุบัน > อาคาร 7

อาคารวิทยาศาสตร์ เป็นอาคาร 4 ชั้น สร้างเมื่อ พ.ศ. 2551 ตั้งอยู่ริมรั้วด้านทิศตะวันออกขนานกับสนามหญ้า เป็นที่ตั้งของกลุ่มสาระการเรียนรู้วิทยาศาสตร์ และโครงการส่งเสริมความเป็นเลิศทางด้านวิทยาศาสตร์ คณิตศาสตร์ และภาษาอังกฤษ (Gifted education program in science math and english:GEPSME)
อาคารเรียนในปัจจุบัน > เรือนประชาสัมพันธ์

สร้างเมื่อ พ.ศ. 2523 ตั้งอยู่ริมประตูทางเข้าโรงเรียนด้านซอยวัดสิงห์ โดยอาจารย์แสงอรุณ ปานฑุเดช เป็นผู้บริจาคเงินค่าก่อสร้าง ต่อมาได้รับการต่อเติมในปี พ.ศ. 2524 โดยได้รับเงินบริจาคจากอาจารย์ดิลก เอี่ยมพิภักดิ์ และเมื่อปี พ.ศ. 2551 ได้ทุบและสร้างเรือนประชาสัมพันธ์ขึ้นใหม่
อาคารเรียนในปัจจุบัน > อาคารหอประชุม

สร้างเมื่อ พ.ศ. 2527 เมื่อปี 2552 ได้ทำการปรับปรุงทั้งภายใน และภายนอก โดยชั้นล่างเป็นห้องดนตรีสากล และห้องเทควันโด
อาคารเรียนในปัจจุบัน > อาคารอเนกประสงค์ (โรงยิม)

ตั้งอยู่ริมรั้ว หลังอาคารหอประชุม สร้างเมื่อ พ.ศ. 2534 ชั้นล่างเป็นโรงอาหาร ส่วนชั้นบนเป็นโรงยิม และห้องพักครูกลุ่มสาระการเรียนรู้สุขศึกษาและพลศึกษา
ภายในบริเวณโรงเรียน

โรงเรียนมีสนามกีฬามากมาย เช่น สนามฟุตบอล สนามฟุตซอล สนามวอลเล่ย์บอล สนามเทนนิส สนามเปตอง เป็นต้น มีสระบัวขนาดใหญ่ 2 สระ ที่บริเวณอาคารเรียนวิทยาศาสตร์ และบริเวณระหว่างสวนธรรมมะ และอาคาร 2 สวนวิทย์ฯ สวนธรรมมะ ลานประดู่ คือบริเวณที่นักเรียน มักจะมาไปพักผ่อน แปลงเกษตร อยู่บริเวณข้างอาคาร 4
รายชื่อผู้บริหารโรงเรียน

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | นายหงิม เก็บไว้ | พ.ศ. 2496–2503 |
| 2 | นายยงยุทธ โคตมะ | พ.ศ. 2503–2505 |
| 3 | นายจรันต์ เศรษฐบุตร | พ.ศ. 2505–2511 |
| 4 | นางกตัญญู ยอแสงรัตน์ | พ.ศ. 2511–2512 |
| 5 | นางกรรณี หังสนาวิน | พ.ศ. 2512–2516 |
| 6 | นางวรณี ศิริบุญ | พ.ศ. 2516–2520 |
| 7 | นางประจวบ ชำนิประศาสน์ | พ.ศ. 2520–2526 |
| 8 | นายสำราญ รัตนวิทย์ | พ.ศ. 2526–2531 |
| 9 | นายไพบูลย์ ฉิ่งทองคำ | พ.ศ. 2531–2539 |
| 10 | นายครรชิต ตรานุชรัตน์ | พ.ศ. 2539–2543 |
| 11 | นายประเสริฐ กมลนาวิน | พ.ศ. 2543–2545 |
| 12 | นายไพโรจน์ สุวรรณภักดี | พ.ศ. 2546–2548 |
| 13 | นายสมศักดิ์ โคกทอง | พ.ศ. 2548–2555 |
| 14 | นายประมาณ ชูพิพัฒน์ | พ.ศ. 2555–2558 |
| 15 | นายสุพจน์ หล้าธรรม | พ.ศ. 2558–2561 |
| 16 | ดร.บุณยพงศ์ โพธิวัฒน์ธนัต | พ.ศ. 2561–2563 |
| 17 | นายเทพพร  อาจเวทย์ | พ.ศ. 2563-ปัจจุบัน |
เหตุการณ์บุกรุกโรงเรียนมัธยมวัดสิงห์ ปี พ.ศ. 2562 > ผลสืบเนื่อง

ในเหตุการณ์ดังกล่าวอยู่ในช่วงการเลือกตั้งสมาชิกสภาผู้แทนราษฎร ในเขตกรุงเทพมหานครฝั่งธนบุรีและจังหวัดสมุทรสาคร เนื่องจากผู้ปกครองของนักเรียนสาวที่ถูกลวนลามนั้นเป็นสมาชิกกลุ่มใจถึงพึ่งได้ของวัน อยู่บำรุง โดยสองสกุลอดีตศิษย์เก่าโรงเรียนเป็นผู้ลงสมัครสมาชิกสภาผู้แทนราษฎรในพื้นดังกล่าว และต่างต้องการกลับมาชิงอำนาจในพื้นที่ ไม่ว่าจะเป็น สกุลม่วงศิริ (พรรคประชาธิปัตย์ และพรรคภูมิใจไทย) สกุลอยู่บำรุง (พรรคเพื่อไทย) ซึ่งต่างเป็นอริทางการเมืองกันอยู่แล้ว และยังมีผู้ลงสมัครพรรคภูมิใจไทยเขตบางคอแหลมอยู่ในเหตุการณ์นั้นด้วย เหตุการณ์ดังกล่าวทำให้การลงชิงสมัครสมาชิกสภาผู้แทนราษฎรทั่วพื้นที่กรุงเทพมหานครฝั่งธนบุรี และจังหวัดสมุทรสาครนั้นดุเดือดยิ่งขึ้น โดยเฉพาะในพื้นที่เขตบางบอน เขตจอมทอง เขตบางขุนเทียน เขตภาษีเจริญ เขตบางแค เขตหนองแขม เขตทุ่งครุ และจังหวัดสมุทรสาคร
ศิษย์เก่าที่มีชื่อเสียง

สายบันเทิง
รุ่งรัตน์ เหม็งพานิช (ไข่มุก) นักร้อง
พรชนก เลี่ยนกัตวา (ปิ่น) รองชนะเลิศเดอะสตาร์ ค้นฟ้าคว้าดาว ปี 12
กิติพัฒน์ พิมพ์เกษมโสภณ (เพียว) พิธีกรรายการ ช่อง 9 การ์ตูน และรายการ Mcot kids club
ฌิน ศุรศิริน (ชิน) อดีตพิธีกรรายการ OIC แชมป์แข่งขันคณิตศาสตร์ รายการไอคิว 180
ศรายุทธ ลูกอิน นักร้องบทเพลงพระราชนิพนธ์
ภวัต โอภาสสิริโชติ (เบนซ์) นักร้องนำ/กีตาร์ วง Dept
นันทกร พันธ์วุ้น (เกม) มือเบส วง Blackbeans
วรพัทธ์ การะเกตุ (พี) มือกีตาร์ วง Yew และนักแต่งเพลง และโปรดิวเซอร์
อักษร เบ็ญจนิรัตน์ (ใบเตย) ผู้เข้าประกวดมิสแกรนด์ไทยแลนด์ 2022 ตัวแทนมิสแกรนด์สตูล
สายข้าราชการและนักการเมือง
พล.อ.ณรงค์พันธ์ จิตต์แก้วแท้ (บิ๊กบี้) ผู้บัญชาการทหารบก
ร้อยตำรวจเอก เฉลิม อยู่บำรุง อดีตรองนายกรัฐมนตรี
อาจารย์ ลำเนา อยู่บำรุง ภรรยาของร้อยตำรวจเอก เฉลิม อยู่บำรุง อดีตที่ปรึกษาสถานพินิจและคุ้มครองเด็กและเยาวชน กรุงเทพมหานคร
นวรัตน์ อยู่บำรุง อดีตสมาชิกสภากรุงเทพมหานคร เขตหนองแขม
สัก กอแสงเรือง อดีตสมาชิกวุฒิสภา
อุดมศักดิ์ นิติมนตรี อดีตประธานกรรมการสรรหากรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ, อดีตตุลาการศาลรัฐธรรมนูญ, อดีตรองอธิบดีผู้พิพากษาศาลแพ่งและพาณิชย์
ประเสริฐ ม่วงศิริ อดีตสมาชิกสภาผู้แทนราษฎร กรุงเทพมหานคร
กำนัน ประพันธ์ ม่วงศิริ อดีตสมาชิกสภากรุงเทพมหานคร เขตบางบอน
สุเทพ ม่วงศิริ ประธานสภาวัฒนธรรมเขตบางบอน
วันทิพย์ เครือคล้าย ประธานสภาวัฒนธรรมเขตจอมทอง
นิธิกร บุญยกุลเจริญ (ปาล์ม) ว่าที่ผู้สมัครสมาชิกสภากรุงเทพมหานคร พรรคก้าวไกล เขตบางบอน
ทานตะวัน ตัวตุลานนท์ นักเคลื่อนไหวประชาธิปไตย
สายกีฬา
นาวาเอก ประพันธ์ ด้วงชะอุ่ม นักมวยสากลสมัครเล่น เหรียญทองรุ่นไลท์ฟลายเวท กีฬาเอเชี่ยนเกมส์ คนแรกของประเทศไทย
เถลิง อยู่บำรุง อดีตกรรมการผู้จัดการใหญ่ บริษัท บอสส์ บ๊อกซิ่ง 2000 จำกัด และ กรรมการผู้จัดการเวทีมวยสยามอ้อมน้อย
ณัฐกร โพธิ์ขาว (ปลากัด ป.พีณภัทร) แชมป์มวยรอบฟุกเทียนกรุ๊ป ครั้งที่ 12
นิคม น้อยพันธ์ (เพชร ลูกมะขามหวาน) อดีตแชมป์รุ่นมินิมั่มเวต 105 ป. เวทีมวยราชดำเนิน, อดีตแชมป์ S-1 World Championship วันทรงชัย รุ่นไลท์ฟลายเวท 108 ป., อดีตแชมป์รุ่นแบนตั้มเวท 118 ป. เวทีมวยสยามอ้อมน้อย, อดีตแชมป์รุ่นซูเปอร์แบนตั้มเวท 122 ป. ช่อง 7 สี
ภาคภูมิ ศรีหาวงศ์ (นิล ลูกมะขามหวาน) อดีตแชมป์ Max Muay Thai รุ่น 61 กิโลกรัม
ไผทมาส เหมือนวงศ์ นักกีฬาแบดมินตันทีมชาติไทย ที่ได้รับรางวัลเหรียญทอง ประเภททีมหญิงและทีมชาย ในการแข่งขันกีฬาซีเกมส์ ครั้งที่ 31 ณ ประเทศเวียดนาม
นันทกานต์ ยอดไพสง นักกีฬาแบดมินตันทีมชาติไทย ที่ได้รับรางวัลเหรียญทอง ประเภททีมหญิงและทีมชาย ในการแข่งขันกีฬาซีเกมส์ ครั้งที่ 31 ณ ประเทศเวียดนาม
แหล่งข้อมูลอื่น

โรงเรียนมัธยมวัดสิงห์
หลักสูตร English Program เก็บถาวร 2013-05-31 ที่ เวย์แบ็กแมชชีน
โครงการ GEPSME เก็บถาวร 2013-04-27 ที่ เวย์แบ็กแมชชีน
รูปกิจกรรมโรงเรียน
สำนักงานเขตพื้นที่การศึกษามัธยมศึกษา เขต1
ปูชนียบุคลานุสรณ์ผู้ก่อตั้งโรงเรียน (จากซ้าย) ครูหงิม เก็บไว้ พระครูอุดมสิกขกิจ นายไข่ บุนปาน สร้างเมื่อ พ.ศ. 2551
เรือนพิมพ์รำลึกในปัจจุบัน
โรบิน (ตัวละคร)

| โรบิน> ข้อมูลการจัดพิมพ์ |
| --- | --- |
ผู้จัดพิมพ์: ดีซีคอมิกส์
ปรากฏตัวครั้งแรก: Detective Comics #38
สร้างสรรค์โดย: Bill Finger Bob Kane  Jerry Robinson
โรบิน (อังกฤษ: Robin) เป็นนามแฝงของฮีโร่สมมุติหลายคนที่ปรากฏในหนังสือการ์ตูนอเมริกัน ตีพิมพ์โดย ดีซีคอมิกส์ ตัวละครนี้สร้างขึ้นโดย บ็อบ เคน, บิล ฟิงเกอร์ และ เจอร์รี โรบินสัน เพื่อทำหน้าที่เป็นคู่หูของ แบทแมน
ตัวละคร

ดิ๊ก เกรย์สัน
เจสัน ทอดด์
ทิม เดรก
เดเมียน เวย์น
ดูเพิ่ม

แบทแมน
แบทเกิร์ล
แหล่งข้อมูลอื่น

Robin at DC Comics' official website
Robin on IMDb
Extensive biography on Dick Grayson
Extensive biography on Jason Todd
แม่แบบ:โรบิน
| ด ค กดิ๊ก เกรย์สัน |
| --- | --- |
 บิล ฟิงเกอร์  บ๊อบ เคน  เจอร์รี โรบินสัน 
ตัวตน:  โรบิน  ไนท์วิง 
ทีม:  Haly's Circus Flying Graysons  จัสติซลีก  Outsiders  ทีนไททันส์ 
ตัวละคร สนับสนุน:  Alfred Pennyworth  Barbara Gordon  บรูซ เวย์น  Jim Gordon  Damian Wayne  Gotham City Police Department  Barbara Gordon  Helena Bertinelli  Jason Todd  Tim Drake  Starfire  Wally West  Roy Harper  Beast Boy  Cyborg  John Grayson  Mary Grayson  Midnighter  Nightstar  Harley Quinn  Jon Kent 
ตัวร้าย:  Blockbuster  Brutale  เดธสโตรก  ฮาร์ลีย์ ควินน์  โจ๊กเกอร์  KGBeast  Lady Vic  Penguin  Professor Pyg  ริดเลอร์  Shrike  Tony Zucco  Tarantula  Red X  Torque  Nite-Wing 
Publications:  All Star Batman & Robin, the Boy Wonder  Grayson  Deadman and the Flying Graysons 
ในสื่ออื่น:  Batman and Robin (1949 serial)  Dick Grayson (film character) แบทแมน & โรบิน (ภาพยนตร์ปี ค.ศ. 1997)  soundtrack  video game  Dick Grayson (Titans character)  "Robin's Reckoning" 
เกี่ยวข้อง:  Homosexuality in the Batman franchise  Grayson (fan film) 
  หมวดหมู่
โรบอทส์ (ภาพยนตร์)

| โรบอทส์ |
| --- | --- |
กำกับ: คริส เวดจ์
บทภาพยนตร์:   เดวิด ลินด์เซย์-อาแบร์  โลเวลล์ แกนซ์  บาบาลู แมนเดล 
เนื้อเรื่อง:   รอน มิตา  จิม แมคเคลน  เดวิด ลินด์เซย์-อาแบร์ 
อำนวยการสร้าง:   เจอร์รี่ เดวิส  จอห์น ซี. ดอนกิน  วิลเลียม จอยซ์ 
นักแสดงนำ:   ยวน แม็คเกรเกอร์  แฮลลี เบร์รี  เกร็ก คินเนียร์  เมล บรู๊คส์  อแมนด้า ไบน์ส  ดรูว์ แครี่  โรบิน วิลเลียมส์ 
ตัดต่อ: จอห์น คาร์โนชาน
ดนตรีประกอบ: จอห์น พาวเวล
บริษัทผู้สร้าง: บลูสกาย สตูดิโอส์ 20th Century Fox Animation 
ผู้จัดจำหน่าย: ทเวนตีท์เซนจูรีสตูดิโอส์
วันฉาย:   6 มีนาคม ค.ศ. 2005 (2005-03-06) (เวสต์วูด, ลอสแองเจลิส)  11 มีนาคม ค.ศ. 2005 (2005-03-11) (สหรัฐ)  17 มีนาคม ค.ศ. 2005 (2005-03-17) (ไทย) 
ความยาว: 90 นาที
ประเทศ: สหรัฐ
ภาษา: อังกฤษ
ทุนสร้าง: 75 ล้านดอลลาร์สหรัฐ
ทำเงิน: 260.7 ล้านดอลลาร์สหรัฐ
โรบอทส์ (อังกฤษ: Robots) เป็นภาพยนตร์อนิเมชันแนวผจญภัยตลกและไซไฟ ผลิตโดย บลูสกาย สตูดิโอส์ และจัดจำหน่ายโดย ทเวนตีท์เซนจูรีสตูดิโอส์ กำกับโดย คริส เวดจ์, ร่วมกำกับโดย คาร์ลอส ซัลดานฮา และผลิตโดย เจอร์รี เดวิส วิลเลียม จอยซ์ และ จอห์น ซี ดอนคิน นักพากย์ของภาพยนตร์เรื่องนี้ได้แก่ ยวน แม็คเกรเกอร์ แฮลลี เบร์รี เกร็ก คินเนียร์ เมล บรูคส์ อแมนดา บายเนส และ โรบิน วิลเลียมส์ ภาพยนตร์นี้ได้พัฒนาเริ่มขึ้นในปี พ.ศ. 2543 เมื่อทางด้านเวดจ์และจอยซ์ล้มเหลวในการดัดแปลงหนังสือ ซานตาคอลส์ ของจอยซ์ และพวกเขาตัดสินใจสร้างเรื่องราวเกี่ยวกับหุ่นยนต์ ภาพยนตร์นี้เป็นเรื่องราวของหุ่นยนต์ชื่อ ร็อดนีย์ คอปเปอร์บ็อตทอม ผู้ซึ่งตามหาไอดอลของเขาที่บริษัทของเขาในเมืองหุ่นยนต์ เพียงเพื่อค้นพบแผนการโดยเจ้าของคนใหม่เพื่อโกงหุ่นยนต์รุ่นเก่าในการซื้อการอัพเกรดที่มีราคาแพง
เนื้อเรื่อง

ในโลกที่เต็มไปด้วยหุ่นยนต์ที่มีความรู้สึก ร็อดนีย์ คอปเปอร์บ็อตทอม เป็นลูกชายของเฮิร์บและลิเดีย คอปเปอร์บ็อตทอมจากเมืองรีเวต เป็นนักประดิษฐ์รุ่นเยาว์ผู้ทะเยอทะยาน เขาเทิดทูนบิ๊กเวลด์ นักประดิษฐ์ที่มีชื่อเสียง ผู้ประกอบการและผู้ใจบุญของบริษัท อุตสาหกรรมบิ๊กเวลด์ จ้างนักประดิษฐ์คนอื่น ๆ และจัดหาชิ้นส่วนอะไหล่ให้กับหุ่นยนต์ ตามด้วยตัวอย่างของบิ๊กเวลด์เพื่อเห็นความจำเป็น เติมเต็มความต้องการ ร็อดนีย์พัฒนาหุ่นยนต์ตัวเล็กบินได้ มีชื่อว่า วันเดอร์บอท เพื่อช่วยเหลือพ่อของเขา เฮิร์บ ซึ่งทำงานเป็นเครื่องล้างจานในร้านอาหาร เมื่อคุณกั๊งค์หัวหน้าของเฮิร์บเผชิญหน้ากับพวกเขา วันเดอร์บอททำงานผิดปกติและสร้างความหายนะในครัว
เพื่อช่วยเฮิร์บชดใช้ค่าเสียหาย ร็อดนีย์ตัดสินใจย้ายไปที่เมืองหุ่นยนต์ หวังว่าจะนำเสนอวันเดอร์บอทถึงอุตสาหกรรมบิ๊กเวลด์ เมื่อมาถึง ร็อดนีย์ถูกขับออกจากอุตสาหกรรมบิ๊กเวลด์ โดยหัวหน้าคนปัจจุบันของบริษัทฟีเนียส ที แรตเชต ผู้ซึ่งในระหว่างที่บิ๊กเวลด์ไม่อยู่ ได้หยุดผลิตชิ้นส่วนอะไหล่และสิ่งประดิษฐ์เพื่อการอัพเกรดที่มีราคาแพง ดังนั้นหุ่นยนต์เอาเปรียบที่ไม่สามารถหรือไม่เต็มใจที่จะจ่ายสำหรับพวกเขา แม่ของแรตเชต มาดาม แก๊สเกต ดำเนินกิจการร้านสับ แหล่งรวบรวมเศษและอะไหล่ (และบางครั้งหุ่นยนต์ที่ล้าสมัย) และหลอมละลายเพื่อสร้างแท่งสำหรับการอัปเกรด
ร็อดนีย์ตีสนิทกับเฟนเดอร์ พินวีลเลอร์ เคยเจอกันที่สถานีรถไฟ เฟนเดอร์พาเขาไปที่หอพักที่มีคนนอกแบบอื่นๆ ที่เรียกรวมกันว่ารัสตี ความสามารถทางกลของร็อดนีย์แพร่กระจายออกไป และเขาได้รับการยกย่องว่าเป็นวีรบุรุษในท้องถิ่นหลังจากที่เขาและพวกรัสตีแก้ไขโหมดนอกพื้นที่ได้สำเร็จ แม้ว่าในที่สุดพวกเขาจะไม่สามารถรับมือกับความต้องการได้เนื่องจากการขาดแคลนอะไหล่ หวังว่าจะขอความช่วยเหลือของบิ๊กเวลด์ ร็อดนีย์และเฟนเดอร์แทรกซึมบิ๊กเวลด์บอล ที่บิ๊กเวลด์มักจะปรากฏตัว สำหรับแรตเชตประกาศว่าบิ๊กเวลด์จะไม่เข้าร่วม ในอารมณ์โกรธเคือง ร็อดนีย์ตำหนิแรตเชตที่สาธารณะ ที่สั่งให้ทีมรักษาความปลอดภัยกำจัดเขา แคปปี ผู้บริหารอุตสาหกรรมบิ๊กเวลด์คัดค้านแผนของแรตเชต ช่วยชีวิตร็อดนีย์และเฟนเดอร์ ถูกจับโดยสวีเปอร์ ยานพาหนะที่รวบรวมเศษโลหะและนอกโหมด แล้วนำไปที่ร้านสับ ที่เขาค้นพบแผนของแก๊สเกตและแรตเชตเพื่อใช้กองเรือติดอาวุธหนักของซูเปอร์สวีเปอร์เพื่อทำลายนอกโหมดทั้งหมดทั่วเมืองเพื่อสร้างและขายแท่งโลหะเพิ่มเติม
ตัวละครและนักพากย์

ยวน แม็คเกรเกอร์ รับบท ร็อดนีย์ คอปเปอร์บ็อตทอม (Rodney Copperbottom)
วิลล์ เดนตัน และครอว์ฟอร์ด วิลสัน รับบท หนุ่มร็อดนีย์ (Young Rodney)
แยนเซ่น ปาเนติแยร์ รับบท น้องร็อดนี่ย์ (Younger Rodney)
ดีแลน เดนตัน รับบท น้องเล็กร็อดนี่ย์ (Youngest Rodney)
แฮลลี เบร์รี รับบท แคปปี (Cappy)
โรบิน วิลเลียมส์ รับบท เฟนเดอร์ พินวีลเลอร์ (Fender Pinwheeler)
เมล บรู๊คส์ รับบท บิ๊กเวลด์ (Bigweld)
เกร็ก คินเนียร์ รับบท ฟีเนียส ที แรตเชต (Phineas T. Ratchet)
จิม บรอดเบนต์ รับบท มาดาม แก๊สเกต (Madame Gasket)
อแมนด้า ไบน์ส รับบท ไพเพอร์ พินวีลเลอร์ (Piper Pinwheeler)
ดรูว์ แครี่ รับบท แครงก์ เคซี่ย์ (Crank Casey)
เจนนิเฟอร์ คูลิดจ์ รับบท น้าฟานี่ (Aunt Fanny)
ฮาร์แลนด์ วิลเลียมส์ รับบท ลูกนัท (Lugnut)
สแตนลีย์ ทุชชี รับบท เฮิร์บ คอปเปอร์บ็อตทอม (Herb Copperbottom)
ไดแอน วีสท์ รับบท ลิเดีย คอปเปอร์บ็อตทอม (Lydia Copperbottom)
คริส เวดจ์ รับบท วันเดอร์บอท (Wonderbot)
นาตาชา ลีออน รับบท ลอเรตตา เกียร์กรินเดอร์ (Loretta Geargrinder)
พอล จิอาแมตติ รับบท ทิม (Tim)
แดน เฮดายะ รับบท คุณกังค์ (Mr. Gunk)
ไบรอัน สก็อตต์ แมคแฟดเดน รับบท บอทถังขยะ (Trashcan Bot)
เจย์ เลโน รับบท ดับเพลิง (Fire Hydrant)
ลูซิลล์ บลิส รับบท พิราบเลดี้ (Pigeon Lady)
พอลลา อับดุล รับบท นาฬิกาข้อมือ #1 (Wristwatch #1)
แรนดี้ แจ็คสัน รับบท นาฬิกาข้อมือ #2 (Wristwatch #2)
อัล โรเกอร์ รับบท กล่องจดหมาย (Mailbox)
สตีเฟน โทโบโลว์สกี้ รับบท บิ๊กเม้าท์ เอ็กเซ็กคิวทีฟ (Bigmouth Executive)
ทิม นอร์ดควิสต์ รับบท ติน แมน (Tin Man)
แหล่งข้อมูลอื่น

เว็บไซต์ทางการ
โรบอทส์ ที่อินเทอร์เน็ตมูวีเดตาเบส
โรบอทส์ ที่บิกการ์ตูนเดตาเบส
โรบอทส์ (ภาพยนตร์) ที่ออลมูวี
โรบอทส์ ที่รอตเทนโทเมโทส์
โรบอทส์ ที่เมทาคริติก
โรบอทส์ ที่บ็อกซ์ออฟฟิศโมโจ
โรเจอร์ เซลาซนี

โรเจอร์ เซลาซนี (อังกฤษ: Roger Zelazny) (13 พ.ค. 1937 - 14 มิ.ย. 1995) เป็นนักเขียนนิยายวิทยาศาสตร์และนิยายแฟนตาซีชาวอเมริกัน. เขาเคยได้รับรางวัลเนบิวลาสามครั้ง และรางวัลฮิวโกหกครั้ง ซึ่งสองครั้งในนั้น เป็นนิยายเรื่อง Lord of Light (ค.ศ. 1968) และ ...And Call Me Conrad (ค.ศ. 1966) (ซึ่งภายหลังตีพิมพ์ในชื่อ This Immortal)
โรเจอร์ เทย์เลอร์

| โรเจอร์ เทย์เลอร์ |
| --- | --- |
โรเจอร์ใน ควีน + พอล รอดเจอร์ส ในเวียนนา, 2008.
ข้อมูลพื้นฐาน
ชื่อเกิด: โรเจอร์ เมดโดวส์ เทย์เลอร์
เกิด:  (1949-07-26) 26 กรกฎาคม ค.ศ. 1949 (75 ปี) คิงส์ลินน์, นอร์ฟอล์ก, อังกฤษ
แนวเพลง: Rock
อาชีพ:  Musician  singer-songwriter  record producer 
เครื่องดนตรี: Drums vocals Guitar
ช่วงปี: 1968–present
ค่ายเพลง:  EMI  Elektra  Capitol  Parlophone  Virgin EMI 

เว็บไซต์: rogertaylorofficial.com
โรเจอร์ เมดโดวส์ เทย์เลอร์ (อังกฤษ: Roger Meddows Taylor) เป็นมือกลองของวงควีน ตั้งแต่ก่อตั้งวงจนถึงปัจจุบัน และเป็นหนึ่งในเพื่อนสนิทของเฟรดดี้ เมอร์คิวรี่อีกด้วย
โรงเรียนไชยปราการ

| โรงเรียนไชยปราการ Chaiprakarn School> ที่ตั้ง |
| --- | --- |
99 หมู่ 2 ถนนโชตนา ตำบลหนองบัว อำเภอไชยปราการ จังหวัดเชียงใหม่ 50320
ข้อมูล
ชื่ออื่น: ช.ป. / C.P.K.
ประเภท: โรงเรียนมัธยมศึกษาขนาดเล็ก
คำขวัญ: ปัญญา นรานํ รตนํ   ปัญญาเป็นแก้ววิเศษของคน  ปรัชญา ปัญญาดี กีฬาเยี่ยม เปี่ยมมารยาท สะอาดเป็นนิจ มีจิตอาสา 
สถาปนา: 16 กรกฎาคม พ.ศ. 2503
ผู้ก่อตั้ง: กรมสามัญศึกษา กระทรวงศึกษาธิการ
หน่วยงานกำกับ: สำนักงานเขตพื้นที่การศึกษามัธยมศึกษา เขต 34 ในสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1050131020
ผู้อำนวยการโรงเรียน: นายอำนาจ บำเรอจิตต์
ระดับปีที่จัดการศึกษา: ม.1 - ม.6
จำนวนนักเรียน: 442 คน  (ข้อมูล ณ วันที่ 10 มิถุนายน 2561) 
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ
สี:     ฟ้า - ขาว
เพลง: มาร์ชฟ้า-ขาว ไชยปราการรำลึก
เว็บไซต์: http://www.chaiprakarn.ac.th/index.html
โรงเรียนไชยปราการ (อังกฤษ: Chaiprakarn School) เป็นโรงเรียนมัธยมศึกษาขนาดเล็ก นอกเขตตัวเมืองเชียงใหม่ เป็นโรงเรียนประจำอำเภอไชยปราการ เปิดสอนในระดับชั้นมัธยมศึกษาปีที่ 1 ถึงชั้นมัธยมศึกษาปีที่ 6
ประวัติ

โรงเรียนไชยปราการ ตั้งอยู่ที่ 99 หมู่ที่ 2 ถนนสายเชียงใหม่ – ฝาง ตำบลหนองบัว อำเภอไชยปราการ จังหวัดเชียงใหม่ ตั้งขึ้นเมื่อปี พ.ศ. 2503 ณ บริเวณป่าช้าเก่า ซึ่งประชาชน ผู้ใหญ่บ้าน กำนัน นายอำเภอฝาง ผู้ช่วยศึกษาธิการอำเภอฝาง และคณะสงฆ์ในตำบลปงตำ (เดิม) ได้ร่วมมือกันตัดโค่นต้นไม้ปรับสนามจนเรียบใช้การได้ พร้อมกันนั้น นายโท ลีฬหาชีวะ ได้มอบที่ดินของตนสมทบอีก 3 ไร่ 2 งาน รวมเป็นเนื้อที่ 13 ไร่ 1 งาน 28 ตารางวา ขณะก่อตั้งเริ่มแรกได้ไปอาศัยเรียนที่ศาลาวักสุกาวาส (วัดแม่ขิ) เปิดสอนระดับ ม.1 – ม.3 (เทียบ ป.58 – ป.7) เดิมชื่อว่า “โรงเรียนมัธยมแม่ขิ”
ปี พ.ศ. 2504 สร้างอาคารเรียนหลังหนึ่ง โดยเงินของนายน้อย – นางกิมเหรียญ สุวรรณ มอบให้นายโท ลีฬหาชีวะ (บุตร) สมทบกับเงินบริจาคของนายอุดม ลีฬหาชีวะ ปลูกสร้างอาคารเรียนชั้นเดียวแบบ ป.6 ก จำนวน 7 ห้อง ชื่อว่า “อาคารกิมเหรียญอนุสรณ์” สร้างเมื่อวันที่ 27 มีนาคม 2504 เปิดป้ายอาคารเรียน เมื่อวันที่ 20 พฤษภาคม 250 ต่อมาเมื่อวันที่ 28 เมษายน 2523 อาคารนี้ถูกพายุพัดพังเสียหายไม่สามารถซ่อมแซมได้ จึงขออนุญาตรื้อถอน
ปี พ.ศ. 2505 เปลี่ยนการสอนจาก ม.1 – ม.3 เป็นประถมปลาย (ป.5 – ป.7) จึงเปลี่ยนชื่อโรงเรียนเป็น “แม่ขิประถมตอนปลาย”
ปี พ.ศ. 2508 เปลี่ยนชื่อจากโรงเรียน “แม่ขิประถมปลาย” เป็น “โรงเรียนไชยปราการ” ทั้งนี้เนื่อจากชื่อเดิมไปพ้องกับชื่อโรงเรียนบ้านแม่ (ประถมต้น) (ตามหนังสือราชการของจังหวัดที่ ช.ม. 59/1148 ลงวันที่ 16 กรกฎาคม 2508)
ปี พ.ศ. 2517ได้ริเริ่มหาทุนซื้อที่ดินสมทบ โดยความร่วมมือของกำนันผู้ใหญ่บ้าน ประชาชน พ่อค้าคหบดีในตำบลปงตำและศรีดงเย็น (เดิมมีตำบลปงตำต่อมาแยกเป็นตำบลศรีดงเย็นอีกตำบลหนึ่ง) ตลอดจนผู้ปกครองนักเรียนและการสวมทบของหลวงพ่อบุญเย็น ฐานธฺมโม ซื้ที่ดินของนายนวล สุตัน จำนวน 13 ไร่ 3 ตารางวา ซึ่งเป็นที่ดินที่ติดกับโรงเรียนไชยปราการทางทอศตะวันตก รวมเป็นที่ดิน ทั้งสิ้น 30 ไร่ 3 งาน 67.42 ตารางวา การจัดหาที่ดินสมทบในครั้งนี้ สิ้นสุดเมื่อวันที่ 20 เมษายน 2522
ปี พ.ศ. 2518 เปิดสอนระดับมัธยมศึกษาตอนต้น (ม.ศ.1 – ม.ศ.3) โอนวังกัดจากกองการประถมศึกษาเข้าสังกัดกองการมัธยมศึกษา (ประกาศกระทรวงศึกษาธิการ วันที่ 16 เมษายน 2518)
ปี พ.ศ. 2532 เปิดสอนหลักสูตรมัธยมศึกษาตอนปลาย (มัธยมศึกษาปีที่ 4-6) ตามคำสั่งกรมสามัญศึกษา ที่ 1152/2532 สั่ง ณ วันที่ 20 เมษายน 2532
ปี พ.ศ. 2532-2533 เข้าโครงการศึกษาเพื่อพัฒนาคุณภาพชีวิตและสังคม (มพชส)
ปี พ.ศ. 2534 สร้างอาคารหอประชุม โรงอาหารแบบ 100/27 จำนวน 1 หลัง ชื่อ “อาคารพรหมประดิษฐ์”
ปี พ.ศ. 2535 โรงเรียนได้เข้าอยู่ในโครงการขยายโอกาสทางการศึกษาและก่อสร้างอาคารเรียนแบบถาวรแบบ 216 ล (ปรับปรุง) 1 หลังชื่อ “อาคารพรหมคุณ”
ปี พ.ศ. 2547 เป็นโรงเรียนในฝัน
ปี พ.ศ. 2548 ได้ดำเนินการซื้อที่ดินทางด้านทิศเหนือของโรงเรียนไชยปราการ จำนวนเนื้อที่ 7 ไร่ 2 งาน 49 ตารางวา
ทำเนียบผู้บริหารโรงเรียน

| ลำดับที่ | ชื่อ-สกุล | ปีที่ดำรงตำแหน่ง |
| --- | --- | --- |
| 1 | นายบุญทา   สุภา | พ.ศ. 2504-2513 |
| 2 | นายเกรียงศักดิ์  ศรีสังวาลย์ | พ.ศ. 2515-2517 |
| 3 | นายทองทัต  ลัดดาพันธุ์ | พ.ศ. 2518-2520 |
| 4 | ว่าที่ร.ต.มงคล  ชัยมงคล | พ.ศ. 2521-2525 |
| 5 | นายวิชัย  วาสิการ | พ.ศ. 2526-2540 |
| 6 | นายประมวล  พุทธานนท์ | พ.ศ. 2540-2544 |
| 7 | นายบุญส่ง  สมมิตร | พ.ศ. 2544-2550 |
| 8 | นางนิตยา  บุญเป็ง | พ.ศ. 2550-2554 |
| 9 | นายไพโรจน์  ศิริ | พ.ศ. 2554-2556 |
| 10 | นายนิรันดร  หมื่นสุข | พ.ศ. 2557-2558 |
| 11 | นางลภัสนันท์ เรียนยอย | พ.ศ. 2558-2561 |
| 12 | นางระพีพรรณ สุขสงวน | พ.ศ. 2561-ปัจจุบัน |
การศึกษา > การเรียนในระดับชั้นมัธยมศึกษาตอนต้น ม.1-3

มีทั้งสิ้น  8 ห้องเรียน
ชั้นมัธยมศึกษาปีที่ 1
4 ห้องเรียน
ชั้นมัธยมศึกษาปีที่ 2
3 ห้องเรียน
ชั้นมัธยมศึกษาปีที่ 3
2 ห้องเรียน
การศึกษา > การเรียนในระดับชั้นมัธยมศึกษาตอนปลาย ม.4-6

มีทั้งสิ้น  8 ห้องเรียน
ชั้นมัธยมศึกษาปีที่ 4
4 ห้องเรียน
ชั้นมัธยมศึกษาปีที่ 5
3 ห้องเรียน
ชั้นมัธยมศึกษาปีที่ 6
3 ห้องเรียน
สถานที่ภายในโรงเรียน

อาคารเรียน 3 หลัง
อาคารอเนกประสงค์ 2 หลัง
อาคารหอประชุม 1 หลัง
อาคารโรงฝึกงาน 1 หลัง
อาคารโรงอาหาร 1 หลัง
บ้านพักครู 5 หลัง
บ้านพักภารโรง 1 หลัง
ห้องส้วม 6 หลัง
สนามกีฬาวอลเลย์บอล 1 สนาม
แหล่งข้อมูลอื่น

โรงเรียนไชยปราการ
โรลเลอร์โคสเตอร์ไทคูน (วิดีโอเกม)

| โรลเลอร์โคสเตอร์ไทคูน |
| --- | --- |
ผู้พัฒนา: Chris Sawyer Productions
ผู้จัดจำหน่าย: วินโดวส์ Hasbro Interactive เอกซ์บอกซ์ Infogrames
ออกแบบ: Chris Sawyer
โปรแกรมเมอร์: Chris Sawyer
ศิลปิน: Simon Foster
แต่งเพลง: Allister Brimble
ชุด: โรลเลอร์โคสเตอร์ไทคูน
เครื่องเล่น: ไมโครซอฟท์ วินโดวส์, เอกซ์บอกซ์
วางจำหน่าย: ไมโครซอฟท์ วินโดวส์NA: March 31, 1999 EU: April 12, 1999เอกซ์บอกซ์NA/EU: March 25, 2003
แนว: จำลองการสร้างและบริหารจัดการ
รูปแบบ: ผู้เล่นคนเดียว
โรลเลอร์โคสเตอร์ไทคูน (อังกฤษ: RollerCoaster Tycoon) เป็นวิดีโอเกมแนวจำลองการสร้างและบริหารจัดการ พัฒนาโดยChris Sawyer Productions และผลิตโดยHasbro Interactive ตัวเกมวางจำหน่ายสำหรับไมโครซอฟท์ วินโดวส์ ในปี 1999 ต่อมาได้ลงให้กับเครื่องเอกซ์บอกซ์ โดย Infogrames ในปี 2003 โดยถือเป็นเกมแรกของซีรีส์โรลเลอร์โคสเตอร์ไทคูน